Ombygning - Grønnegade 77B 
BESLUTNING 
Agnes Nissen, Daniella Hermansen, Kurt Mikkelsen, Frank Kjær, Sten Johansen og Tonny Vestergaard 
Jimmy Frandsen kunne tiltræde indstillingen i overensstemmelse med Magistratens anbefaling. 
Kim Jeppesen tog forbehold med henblik på en nærmere drøftelse i byrådsgruppen.  
Godkendelse af ombygning af sidebygning fra lager til kontor i [adresse] 77B.   
 
 
RESUMÉ 
Der er søgt om tilladelse til at ombygge eksisterende lagerlokale til kontorformål i [adresse] 77B og i den 
forbindelse forhøje bygningen, så der kan etableres kontorlokaler i 2 plan. 
 
Ejendommen ligger i kommuneplanens rammeområde 030201BO. 
 
En naboorientering har resulteret i indsigelser fra to ejendomme. Indsigelserne omhandler især, at lysforhold 
forringes, at det vil medføre skygge på gårdareal, at det vil medføre larm, at byggeriet arkitektonisk vil betyde 
en forringelse, at det vil medføre en forringet udsigt, og at det vil medføre støj- og støvgener. 
 
Det indstilles, at byggeriet godkendes, dels fordi der alene er tale om ombygning fra lager til kontor, dels fordi 
der ikke vurderes at være væsentlige indbliks- eller skyggegener, og dels fordi der alene tilføjes én etage med 
en varierende højde på 1,5 til 2,5 meter. 
INDSTILLING 
At 1) Teknik og Miljø bemyndiges til at godkende byggeriet 
Sagens forløb 
11-12-2013 Borgmesterens Afdelings påtegning 
 
Fremsendes til Magistraten. 
 
 
Borgmesterens Afdeling har ingen bemærkninger til indstillingen. 
 
16-12-2013 Magistraten 
 
Fremsendes til [adresse] med bemærkning, at Magistraten i mødet den 16. december 2013 anbefaler, at 
byrådet tiltræder Magistratsafdelingen for Teknik og Miljøs indstilling af 3. december 2013. 
 
08-01-2014 Aarhus Byråd 
 
Fremsendes til Teknisk Udvalg til behandling i henhold til beslutning i byrådets møde den 8. januar 2014 
 
20-01-2014 Teknisk Udvalg 
 
Agnes Nissen, Daniella Hermansen, Kurt Mikkelsen, Frank Kjær, Sten Johansen og Frank Bruun 
kunne tiltræde indstillingen i overensstemmelse med Magistratens anbefaling. 
 
Kim Jeppesen tog forbehold med henblik på en nærmere drøftelse i byrådsgruppen. 
 
